219 
Foruden de Landfugle, om hvilke man kan formode, at de, 
forstyrrede i deres Træk til eller fra Ynglestederne, ere drevne ud 
af deres Kurs, trælfes af og til mere tilfældige Gjæster, dels sær¬ 
lig gode Flyvere som Svaler (Hirundo), dels Arter, der overhovedet 
have Tilbøjelighed til at strejfe overordentlig vidt omkring, uden at 
det egentlig staar i Forbindelse med Yngleforhold f. Ex. den Lille 
Regnspove (Numenius phæopus ), Vandrefalken (Falco peregrinus) og 
Sumphornuglen (Otus brachyotus), hvilke Holbøll alle gjentagne 
Gange har set paa sine Rejser over Atlanterhavet. Af disse yngler 
Vandrefalken i Grønland, medens den Lille Regnspove og Sump¬ 
hornuglen ofte ere trufne der. 
Svømmefuglene udgjøre den langt overvejende Del af de 
Fugle, der træffes paa Rejserne; de have Overvægten, hvad angaar 
Tallet saavel af Arter som af Individer; men medens som omtalt 
Landfuglene ofte sætte sig paa Skibet, ja fanges der, og deres Art 
derved let kan bestemmes, er dette i langt ringere Grad Tilfældet 
for Svømmefuglenes Vedkommende; de allerfleste af dem ses flyvende 
forbi Skibet eller liggende paa Vandet, medens Skibet bevæger sig 
forbi dem, saa at en nøjagtig Artsbestemmelse ofte bliver vanskelig. 
Uagtet en stor Del af Grønlands Svømmefugle ere Trækfugle, 
ses intet Træk af dem lige saa lidt som af Landfuglene paa Rejsen 
over Oceanet og tildels af de samme Grunde; desuden er for en 
Del Arters Vedkommende Trækket om Foraaret endt paa den Tid, 
Skibene komme op i Nærheden af Grønland. 
Med Hensyn til Svømmefuglenes Forekomst paa Havet kan 
man skjelne mellem Oceanfugle og Kystfugle; ved Oceanfugle skal 
da forstaas ikke blot saadanne Fugle, som udenfor Yngletiden 
stadig have deres Ophold og søge deres Næring paa det aabne 
Hav fjernt fra Kysterne, f. Ex. den store Skrofe (Puffinus major), 
men ogsaa Fugle som f. Ex. Brtinnichs Tejste ( Uria arra), der 
jevnlig træffes paa det aabne Hav i betydelig Afstand fra Land 
og tilsyneladende befinde sig vel der, selv om Hovedmængden af 
dem ogsaa udenfor Yngletiden opholder sig i Kysternes Nærhed. 
Ved Kystfugle forstaas derimod de Arter, hvis Liv saavel i som 
